**JAVNI ZAVOD TURIZEM IN KULTURA RADOVLJICA**, Linhartov trg 9, 4240 Radovljica (v nadaljevanju Turizem Radovljica), ID za DDV: SI71535586, ki ga zastopa Kaja Beton, direktorica

in

Naziv: \_\_\_\_\_\_\_\_\_\_\_\_\_
Naslov:\_\_\_\_ \_\_\_\_\_\_\_\_

Davčna številka: \_\_\_\_\_\_\_\_\_\_\_\_\_

Ime in priimek kontaktne osebe/zastopnik: \_\_\_\_\_\_\_\_\_\_\_\_\_\_\_

(v nadaljevanju: partner)

za nastanitveni obrat (ime obrata, naslov, kraj): \_\_\_\_\_\_\_\_\_\_\_\_\_\_\_\_\_ (v nadaljevanju: nastanitev)

sklepata naslednjo

**POGODBO O MEDSEBOJNEM SODELOVANJU**

 **(za partnerje - namestitve)**

**Št. - 01 - ………/2025**

1. člen

Podpisnika uvodoma ugotavljata, da sklepata predmetno pogodbo z namenom povezovanja in sodelovanja pri razvoju in promociji turistične ponudbe na območju destinacije.

1. člen

Partner potrjuje, da **se nastanitev, ki je predmet tega dogovora nahaja na območju občine Radovljica ter da ima za opravljanje dejavnosti urejene vse pravno-formalne pogoje:**

* registracija dejavnosti
* redna prijava in odjava gostov v aplikacijo Ajpes in odvajanje turistične takse Občini Radovljica
* obveščanje o vseh spremembah v zvezi s poslovanjem
1. Člen

**KARTICA GOSTA**

Turizem Radovljica potrjuje, da bo **gostom, ki bodo bivali pri partnerju pod vnaprej določenimi pogojih na voljo kartica gosta**, ki nudi razne brezplačne aktivnosti ter druge ugodnosti (npr. popuste) na območju destinacije ter širše. Kartica gosta je na voljo v digitalni obliki vsem gostom, ki bivajo pri partnerski destinaciji minimalno tri noči (»prejemnik kartice«). Kartico izdaja partner, torej nastanitveni obrat. Prejemnik kartice bo v okviru kartice lahko koristil dogovorjene ugodnosti po vnaprej določenih pogojih, ki jih bo v celoti opredelil organizator. Ugodnosti in splošni pogoji rabe kartice bodo objavljeni na spletni strani organizatorja. Turizem Radovljica si bo prizadeval, da v ugodnosti kartice vključuje lastne brezplačne aktivnosti (vodene oglede), prevoze ter ugodnosti pri drugih ponudnikih doživetij ter atrakcij.

Cilj kartice je čim večja uporaba javnih in okolju prijaznih prevoznih sredstev in s tem krepitev trajnostnega razvoja regije, daljšanje dobe bivanja ter obisk manj obremenjenih turističnih atrakcij v regiji.

Obveznosti partnerja pri projektu kartice gosta so:

* obveščanje potencialnih gostov ter gostov, ki ustrezajo pogojem (število nočitev) o kartici gosta
* izdajanje digitalne kartice gosta
* upoštevanje pogojev za izdajo kartice
* natančno in dosledno vpisovanje časa bivanja prejemnika kartice (kartica mora veljati le za čas bivanja pri ponudniku in ni prenosljiva)

Turizem Radovljica bo zagotovil:

* promocijo kartice v različnih informacijskih in oglaševalskih medijih,
* dostopnost sistema za izdajo kartic preko spletne aplikacije,
* nabor brezplačnih aktivnosti ter ugodnejše cene doživetij
* uporabniško ime in geslo, s katerima bo mogoče vstopati v spletno aplikacijo za izdajo kartic
* nadzor nad izdajanjem kartic
1. Člen

**DRUGE UGODNOSTI ZA PARTNERJA**

* Turizem Radovljica bo minimalno enkrat letno za partnerje ter druge turistične ponudnike organiziral brezplačno izobraževanje. Za partnerje je izobraževanje brezplačno, za morebitne oglede dobrih praks se partnerju lahko zaračuna stroške prevoza, hrane ter drugih storitev.
* Partnerju so na voljo brezplačni promocijski materiali Turizma Radovljica. Količina le teh se določi glede na velikost ponudnika.
* Partnerju so na voljo nalepke za spodbujanje trajnostnega obnašanja gostov. Količina se določi glede na velikost ponudnika.
* Turizem Radovljica bo partnerja vključil na spletno stran destinacije, v kolikor bo partner posredoval vse potrebne podatke ter primerne foto materiale. Partner se v primeru sprememb pri ponudbi obveže, da bo pravočasno vse spremembe sporočal Turizmu Radovljica.
* V kolikor partner izpolnjuje vse ostale pogoje, se s podpisom te pogodbe lahko vključi tudi v iskalnik ponudnikov nastanitev in ponudnikov aktivnosti na spletni strani regije Julijske Alpe (www.julian-alps.com). Z vpisom v iskalnik lahko nastanejo dodatni stroški, ki jih Turizem Radovljica po predhodnem dogovoru lahko zaračuna.
1. Člen

Turizem Radovljica ima pravico nadzorovati partnerjevo izpolnjevanje te pogodbe in njegovih drugih obveznosti, ki izhajajo iz kartice gosta, ter partnerju dajati navodila, ki jih je ta dolžan v celoti upoštevati.

V času podpisa pogodbe partner pristopi k sodelovanju brezplačno. V primeru večjih sprememb v medsebojnih obveznostih, pravicah ter obveznostih, bo Turizem Radovljica partnerja pravočasno obvestil in predlagal novo pogodbo o medsebojnem sodelovanju.

1. člen

Če organizator ugotovi, da partner te pogodbe ne izvršuje, je ne izvršuje pravilno ali jo krši, ga sme na te nepravilnosti opozoriti in mu določiti primeren rok za njihovo odpravo. Ob zaznanih večjih kršitvah (na primer izdajanje kartic gostom, ki bivajo manj časa ali domačinom), organizator lahko partnerju odvzame pravice in dostop do izdajanja kartic ali prekine to pogodbo.

1. člen

Zaradi zaupnosti podatkov bo partner med trajanjem te pogodbe, pa tudi po njenem prenehanju, varoval vse osebne podatke turistov in poslovne podatke, katerih objava, oz. posredovanje tretji osebi, bi lahko škodovala interesom organizatorja.

Partner je pri svojem delu dolžan varovati poslovne skrivnosti. Za poslovno skrivnost se štejejo tudi podatki, za katere je očitno, da bi lahko nastala občutna škoda, če bi zanje izvedela nepooblaščena oseba. Partner je odgovoren za kršitve, če je vedel ali bi moral vedeti za tak značaj podatkov.

1. Člen

**SKRBNIK POGODBE**

Skrbnik pogodbe na strani Turizem Radovljica je Lovro Ozmec, lovro.ozmec@radolca.si, 08 205 13 89.

Skrbnik pogodbe s strani partnerja je \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(e-naslov), \_\_\_\_\_\_\_\_\_\_\_\_\_\_\_\_\_\_\_\_\_\_ (telefon)

**VELJAVNOST POGODBE**

Pogodba je sklenjena za nedoločen čas. Pogodbeni stranki lahko to pogodbo kadarkoli razdreta s pisnim sporazumom. Turizem Radovljica lahko od te pogodbe odstopi tudi v primerih ko:

* partner tudi po prejemu organizatorjevega opozorila iz 6. člena te pogodbe ne odpravi nepravilnosti pri njenem izvrševanju,
* partner hudo krši pogodbene obveznosti, brez potrebne skrbnosti, tako da se organizatorju dela občutnejša škoda,
* partner krši zakonske in podzakonske predpise, pravila stroke v zvezi z opravljanjem svoje dejavnosti,
* v drugih primerih, določenih z zakonom.
1. člen

**VARSTVO OSEBNIH PODATKOV**

Osebni podatki pogodbenega partnerja, ki jih Turizem Radovljica pridobi ob sklenitvi pogodbe, bodo varovani. Turizem Radovljica brez izrecnega dovoljenja partnerja ne bo posredoval njegovih osebnih podatkov tretji osebi oziroma omogočil tretji osebi vpogleda v osebne in druge podatke partnerja, razen če bi to od njega zahtevale državne oblasti, če je taka obveznost določena v zakonu, ali v dobri veri, da je tako ukrepanje potrebno za postopke pred sodišči ali drugimi državnimi organi ter za zaščito in uresničevanje zakonitih interesov.

1. člen

Pogodbeni stranki bosta vse spore, nastale iz te pogodbe, poskušali rešiti sporazumno, če pa to ne bo možno, za primer sodnega spora določata stvarno pristojno sodišče v Kranju.

1. člen

Ta pogodba prične veljati z dnem podpisa obeh pogodbenih strank. Pogodba je sklenjena v dveh (2) izvodih, od katerih prejme vsaka pogodbena stranka en (1) izvod.

Radovljica, ……………..

Organizator Partner

TURIZEM IN KULTURA RADOVLJICA ……………………………

Direktorica Kaja Beton